लखनऊ. रेप केस में फंसे पीस पार्टी के राष्ट्रीय अध्यक्ष डॉ. अयूब की अभी तक गिरफ्तारी नहीं हो सकी है। वहीं पीड़िता के परिवारवाले पुलिस पर मिलीभगत का आरोप लगा रहा है। मड़ियांव पुलिस ने शनिवार को युवती के हॉस्टल में साथ रहने वाली लड़कियों और वार्डन का बयान दर्ज किया है। मड़ियांव पुलिस का कहना है कि सीडीआर से एक बात साफ हो गई है कि युवती और डॉ. अयूब के बीच बातचीत होती थी। परिवार वालों ने इस मामले में सीबीआई जांच की मांग की है। मेडिकल प्रिस्क्रिप्शन की कराई जाएंगी जांच...
- सबूत जुटाने के लिए पुलिस अब युवती के इलाज के दौरान उसके मेडिकल प्रिस्क्रिप्शन की सीएमओ और सरकारी डाक्टरों के पैनल (मेडिकल टीम) से भी जांच कराएगी। इससे पता लगाया जा सकेगा कि युवती के इलाज में कहां गड़बड़ी हुई थी।
- मड़ियांव पुलिस का दावा है कि युवती के मौत से पहले उसके बयान का एक वीडियो भी वायरल हुआ है।
- इसमें युवती ने डा. अयूब के यौन शोषण की बात से साफ इंकार किया है। दूसरी तरफ सीडीआर में दोनों के बीच बात-चीत का सच भी सामने आ गया है।
- पुलिस का कहना है कि डा. अयूब ने इस बात को स्वीकार किया है कि युवती से उनकी बात-चीत होती थी, लेकिन उनके ऊपर लगाए गए आरोप गलत है।
- पुलिस इस वीडियो की भी जांच कराएगी कि मौत से पहले उसका वीडियो बयान सही है या गलत।
परिवार वाले कर रहे सीबीआईजी जांच की मांग
- पीड़िता के परिवार वालों का आरोप है कि मड़ियांव पुलिस डॉ. अयूब से मिली हुई है और पुलिस की जांच पर उन्हें भरोसा नहीं है।
- वह इस मामले की जांच सीबीआई से कराना चाहते है। वहीं पुलिस का आरोप है कि परिवार वाले जांच में सहयोग नहीं कर रहे है।
- एसएसपी मंजिल सैनी ने बताया कि पीड़िता के भाई ने मोबाइल फोन उपलब्ध नहीं कराया, जबकि उसकी कई डिटेल से जांच में मददगार साबित हो सकती है।
365 दिन में 312 बार अयूब और लड़की के बीच हुई बातचीत
- लखनऊ पुलिस ने फरवरी 2016 से अयूब की कॉल रिकॉर्ड कर चुकी है। इसमें पता चला 365 दिन में 312 बार अयूब और लड़की के बीच बातचीत हुई थी।
- इस दौरान जहां अयूब ने 128 बार लड़की को कॉल किया तो वहीं 184 बार लड़की ने अयूब को कॉल किया।
अयूब और लड़की की लोकेशन कई बार साथ मिली
- एसएसपी मंजिल सैनी के मुताबिक पुलिसिया जांच में एक साल के अंदर कई बार लड़की और अयूब की लोकेशन साथ मिली है।
- जिसमें मेट्रो सिटी स्थित घर और विधायक निवास का घर दोनों ही शामिल हैं।
- आपको बता दें कि लड़की के परिजनों ने अयूब पर यौन शोषण का आरोप लगाया था।
दबिश भी दी गई
- कॉल रिकॉर्ड सामने आने पर डॉ. अयूब के ठिकानों पर छापेमारी भी की गई।
- लेकिन मेट्रो सिटी और विधायक निवास सहित अयूब के कई ठिकानों पर ताले लगे मिले।
- इस मामले में अभी तक कोई गिरफ़्तारी नहीं हो सकी है।
क्या है मामला
- बीते दिनों 25 फरवरी को पीस पार्टी के राष्ट्रीय अध्यक्ष और विधायक डॉक्टर अयूब पर शारीरिक शोषण और उत्पीड़न का आरोप लगाने वाली युवती की इलाज के दौरान ट्रॉमा सेंटर में मौत हो गई थी।
- संतकबीरनगर जिले के मृतका के भाई ने डॉक्टर अयूब पर कई अन्य गंभीर आरोप लगाए थे।
- आरोप है की पीड़िता को गलत दवा देने से मौत हुई है। पीड़िता संतकबीरनगर के खलीलाबाद के थाना बखिरा के कौड़िया गांव की रहने वाली है। साल 2012 में अयूब से पीड़िता का संपर्क हुआ था।
- डॉ. अयूब के खिलाफ राजधानी के मड़ियांव थाने में रेप का केस दर्ज हो गया है।
मृतका के भाई का आरोप
- मृतका के भाई संतोष ने बताया कि हम लोग खलीलाबाद के कौड़िया गांव के रहने वाले हैं।
- बहन अंजलि को झांसे में लेकर डॉक्टर अयूब ने उसके साथ गलत काम किया।
- वह बोलता था- तुम्हें डॉक्टरी पढ़ा दूंगा, फिर अपना घर अच्छा बना लोगी।
- वह बहन से पार्टी का प्रचार भी कराता था। हमलोग भी प्रचार करते थे।
- लेकिन जब उसकी तबियत खराब हुई तो हम लोगों ने अयूब से संपर्क किया।
- इस पर उसने कहा की मैं कुछ नहीं जानता अब मेरे पास फोन नहीं करना।
- इसके बाद उसने अपना मोबाइन स्विच ऑफ कर लिया।
2012 से रख रखा था साथ
- भाई संतोष की तहरीर पर मड़ियांव थाने में मुकदमा दर्ज किया गया है।
- मृतका के भाई के मुताबिक मृतका 2012 से ही डॉ. अयूब के साथ रह रही थी।
- बता दें, मड़ियांव थाने में 376, 304, 506 आईपीसी की धारा में रिपोर्ट दर्ज की गई है।
आगे की स्लाइड्स में देखिए फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva awa_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva